Na temelju članka 24. Statuta Općine Barban („Službene novine općine Barban“ br. 22/2013. i 12/2018 ), Općinsko vijeće na sjednici održanoj dana 31. srpnja 2018. godine, donosi

**ODLUKU**

**O DONACIJI NEFINANCIJSKE DUGOTRAJNE PROIZVEDENE IMOVINE I SITNOG INVENTARA TURISTIČKOJ ZAJEDNICI OPĆINE BARBAN**

**I.**

Općinsko vijeće Općine Barban donosi Odluku o donaciji nefinancijske proizvedene dugotrajne imovine i sitnog inventara Turističkoj zajednici Općine Barban.

**II.**

Turističkoj zajednici Općine Barban donira se nefinancijska proizvedena dugotrajna imovina sljedećih inventurnih brojeva:

* 0006118 Klima Mitsubishi Electric
* 0006120 Hladnjak LG 50L
* 0006131 Zavjese
* 0006114 Stolica ISO Elipsa crna
* 0006115 Daktilo stolac 160 GOLF
* 000616 D607 Klub stolić

**III.**

Turističkoj zajednici Općine Barban donira se sitan inventar sljedećih inventurnih brojeva:

* 0070113 Canon Pixma
* 0070114 Canon Pixma MX
* 0070117 Pečat TZ

**IV.**

Ovlašćuje se Općinski načelnik Dalibor Paus da u ime Općine Barban potpiše Ugovor o donaciji.

**V.**

Zadužuje se Jedinstveni upravni odjel Općine Barban da u poslovnim knjigama Općine provede odgovarajuća knjiženja temeljem ove Odluke.

**VI.**

Ova Odluka stupa na snagu osmog dana od dana objave u Službenim novinama Općine Barban.

KLASA: 023-01/18-01-19

UR.BROJ: 2168/06-18-02-2

Barban, 31. srpnja 2018. godine

OPĆINSKO VIJEĆE OPĆINE BARBAN

PREDSJEDNIK

**Toni Uravić**

**O B R A Z L O Ž E N J E**

**I. PRAVNI TEMELJ**

Pravni temelj za donošenje ovog akta sadržan je u točki 17. članka 24. Statuta Općine Barban („Službene novine općine Barban“ br. 22/2013. i 12/2018).

**II. OSNOVNA PITANJA KOJA SE UTVRĐUJU OVIM AKTOM I POSLJEDICE KOJE ĆE NASTATI NJEGOVIM DONOŠENJEM**

Detaljnim pregledom analitičke evidencije sitnog inventara i dugotrajne nefinancijske imovine Općine Barban, ustanovljeno je da se u istoj nalaze nefinancijska proizvedena dugotrajna imovina i sitan inventar koji su nabavljeni za Turističku zajednicu Općine Barban.

Budući da Turistička zajednica Općine Barban ima samostalnu pravnu osobnost, nužno je donijeti Odluku o donaciji nefinancijske imovine i sitnog inventara koje ona koristi.

Ovom Odlukom Općinsko vijeće Općine Barban ustupa Turističkoj zajednici Općine Barban nefinancijsku imovinu i sitan inventar bez naknade, što će se evidentirati u poslovnim knjigama Općine Barban.

Općinski načelnik sklopit će Ugovor o donaciji s Turističkom zajednicom Općine Barban.

**III. PRIJEDLOG ODLUKE**

Priloženo se dostavlja tekst Odluke s obrazloženjem.